Държавен вестник, бр. 31, 2024 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  31
ПОСТАНОВЛЕНИЕ № 94
ОТ 4 АПРИЛ 2024 Г.
за одобряване на допълнителни разходи по 
бюджета на Министерството на вътрешните 
работи за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи в 
размер до 21 317 000 лв. по бюджета на Минис-
терството на вътрешните работи за 2024 г. за 
изплащане на фактически извършени разходи 
за дейности по издаването на българските 
документи за самоличност в изпълнение на 
поети ангажименти по сключени договори 
на Министерството на вътрешните работи.
(2) Средствата по ал. 1 да се осигурят за 
сметка на предвидените разходи по централ-
ния бюджет за 2024 г.
Чл. 2. (1) Със сумата на фактически извър-
шените разходи по чл. 1, ал. 1 да се увеличат 
разходите по бюджета на Министерството на 
вътрешните работи за 2024 г. по „Политика 
в областта на управлението и развитието на 
системата на Министерството на вътрешните 
работи“, бюджетна програма „Информационно 
осигуряване и административно обслужване“.
(2) Със сумата на фактически извършени-
те разходи да се увеличат показателите по 
чл. 12, ал. 3 от Закона за държавния бюджет 
на Република България за 2024 г. 
Чл. 3. Министърът на вътрешните работи 
извършва съответните промени по бюджета 
на Министерството на вътрешните работи за 
2024 г. на базата на фактически извършените 
разходи и уведомява министъра на финансите. 
Чл. 4. Министърът на финансите извършва 
произтичащите от чл. 1 промени по централ-
ния бюджет за 2024 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси.
§ 2. Изпълнението на постановлението се 
възлага на министъра на вътрешните работи.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Николай Денков
За главен секретар на Министерския съвет: 
Росен Кожухаров
2603
ПОСТАНОВЛЕНИЕ № 95  
ОТ 4 АПРИЛ 2024 Г.
за създаване на Съвет за кръгова икономика
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Създава Съвет за кръгова ико-
номика, наричан по-нататък „Съвета“, като 
постоянно действащ консултативен орган на 
Министерския съвет.
(2) Съветът е орган за координация на 
органите на изпълнителната власт по въпро-
сите, свързани с преминаване от линейна 
към кръгова икономика, който осигурява 
сътрудничество с други държавни органи, 
органи на местното самоуправление и с не-
правителствени организации при определянето 
и провеждането на държавната политика в 
областите на кръговата икономика.
Чл. 2. (1) Съветът:
1. решава въпроси от координационен 
характер, свързани с прехода към кръгова 
икономика, които са от компетентността на 
повече от едно министерство или ведомство;
2. издава насоки и препоръчва действия за 
изпълнение на целите и мерките в областта на 
кръговата икономика, определени в докумен-
тите от Националната стратегическа рамка;
3. извършва мониторинг и оценка на напре-
дъка на инициативите за кръгова икономика 
в България;
4. чрез председателя си предлага на Съвета 
за развитие при Министерския съвет съгла-
суването на актуализации на документите от 
Националната стратегическа рамка в областта 
на кръговата икономика;
5. чрез председателя си предлага на Ми-
нистерския съвет приемането на нормативни 
актове, свързани с осигуряването на прехода 
към кръгова икономика;
6. приема годишни отчети за изпълнението 
на мерките в областта на кръговата икономика, 
определени в документите от Националната 
стратегическа рамка;
7. изпълнява и други дейности, свързани с 
осигуряване на прехода към кръгова икономика.
(2) Съветът приема и представя на Минис-
терския съвет ежегоден доклад за дейността 
си в срок до 31 март на следващата година.
Чл. 3. (1) Съветът се състои от председател 
и членове. Работата на Съвета се координира 
от секретар.
(2) Председател на Съвета е заместник 
министър-председател или министър, опре-
делен със заповед на министър-председателя.
(3) Членове на Съвета са:
1. министърът на околната среда и водите;
2. министърът на икономиката и индус-
трията;
3. министърът на иновациите и растежа;
4. министърът на енергетиката;
5. министърът на финансите;
6. министърът на регионалното развитие 
и благоустройството;
7. министърът на земеделието и храните;
8. министърът на образованието и науката;
9. министърът на труда и социалната по-
литика;
10. двама областни управители, определени 
със заповедта по ал. 2;
11. изпълнителният директор на Нацио-
налното сдружение на общините в Република 
България.